ค้ามนุษย์โดนอีกจับ โกนั้ง นายกประมงตรัง
ประธานกต.ตร.โรงพักกันตังร่วมกับพวก7คน-ยึดเรือ4ลําบังคับใช้แรงงาน11ตังเกพม่า,ตำรวจร่วมกับทหาร ดีเอสไอและ ปปง.เปิดยุทธการทลายเครือข่ายค้ามนุษย์ บุกจู่โจมแต่เช้ามืดปิดล้อมจับกุม โกนั้ง นายกสมาคมประมงจังหวัดตรัง พี่ชายนายกเล็กเมืองกันตัง พร้อมพวกรวม 8 คน ยึดเรือประมงอีก 4 ลำ ปืน 1 กระบอก หลังตรวจสอบพบว่าอยู่ในเครือข่ายค้ามนุษย์ชาวพม่า ผบช.ภ.9 ลั่นเตรียมจับเพิ่มนักธุรกิจพัวพันค้ามนุษย์ ยืนยันผู้ต้องหาที่ถูกจับไม่เกี่ยวกับแก๊งค้ามนุษย์ชาวโรฮีนจา,ตำรวจร่วมกับดีเอสไอและ ปปง.สนธิกำลังเปิดยุทธการทลายเครือข่ายค้ามนุษย์ บุกรวบนายกสมาคมประมงจังหวัดตรัง พร้อมพวกรวม 8 คน หลังถูกกล่าวหาร่วมกันค้ามนุษย์รายนี้ เปิดเผยเมื่อเวลา 11.00 น. วันที่ 7 พ.ย. ที่กองบังคับการตำรวจภูธรจังหวัดตรัง พล.ต.ท.วีรพงษ์ ชื่นภักดี ผบช.ภ.9 นายเดชรัฐ สิมศิริ ผวจ.ตรัง พล.ต.ต.เอกภพ ประสิทธิ์วัฒนชัย รอง ผบช.ภ.9 พล.ต.ต.จารุวัฒน์ ไวศยะ รอง จตร. (สบ 7) พล.ต.ต.ดาวลอย เหมือนเดช ผบก.ภ.จ.ตรัง ตำรวจจากกองบัญชาการสอบสวนกลาง เจ้าหน้าที่ดีเอสไอ ทหารทัพเรือภาคที่ 3 เจ้าหน้าที่สำนักงานปราบปราบการฟองเงิน (ปปง.) และมูลนิธิ EJF ร่วมกันแถลงข่าวผลการกวาดล้างจับกุมผู้ต้องหาในความผิดฐานค้ามนุษย์ ผู้ต้องหา 8 คน ของกลางเรือประมง 4 ลำ,พล.ต.ท.วีรพงษ์ ชื่นภักดี ผบช.ภ.9 แถลงว่า คดีนี้สืบเนื่องจาก พล.ต.ต.จารุวัฒน์ ไวศยะ รอง จตร. (สบ 7) ได้ประสานหน่วยงานต่างๆ ทั้งศูนย์บัญชาการแก้ไขปัญหาการทำการประมงผิดกฎหมาย โดยทัพเรือภาคที่ 3 กองบัญชาการตำรวจภูธรภาค 9 กองบัญชาการตำรวจสอบสวนกลาง สำนักงานกองพิสูจน์หลักฐานตำรวจ สำนักงานพัฒนาสังคมและความมั่นคงของมนุษย์จังหวัดตรัง สำนักงานคุ้มครองแรงงานจังหวัดตรัง และมูลนิธิ EGF บูรณาการร่วมกันทำการช่วยเหลือเหยื่อแรงงานต่างด้าวในเรือประมงต่างๆในเขตจังหวัดตรัง ตั้งแต่วันที่ 18 ต.ค.,ที่ผ่านมา พบว่ามีแรงงานชาวพม่าตกเป็นเหยื่อการค้ามนุษย์ 11 คน จึงได้รวบรวมพยานหลักฐานขออนุมัติศาลจังหวัดตรัง ออกหมายจับผู้กระทำความผิดฐานร่วมกันค้ามนุษย์และสมคบกันตั้งแต่ 3 คน ขึ้นไปเพื่อกระทำความผิดฐานค้ามนุษย์,พล.ต.ท.วีรพงษ์ แถลงอีกว่า ต่อมาเมื่อช่วงเช้ามืดของวันเดียวกัน ตำรวจสนธิกำลังเปิดยุทธการขจัดภัยค้ามนุษย์ในอุตสาหกรรมประมงจังหวัดตรัง โดยแบ่งกำลังชุดปฏิบัติการออกเป็น 2 ส่วน คือ ภาคพื้นดิน และทางทะเลเข้าตรวจค้นพื้นที่เป้าหมายรวม 11 จุด ยึดเรือประมงได้ 4 ลำ ปืน 9 มม. 1 กระบอก กระสุน 18 นัด และสามารถจับกุมผู้ต้องหาตามหมายจับได้ 8 คน ประกอบด้วย 1.นายสมพล หรือ โกนั้ง จิโรจน์มนตรี อายุ 66 ปี นายกสมาคมประมงจังหวัดตรัง และประธาน กต.ตร.สภ.กันตัง จ.ตรัง ได้ที่แพปลาบุญลาภ หรือแพปลาโภคาสถาพร เลขที่ 2 ถนนตรังคภูมิ ต.กันตัง อ.กันตัง จ.ตรัง 2. นางสมจิตร ศรีสว่าง อายุ 47 ปี 3.นายไพวงค์ ไชยพลฤทธิ์ อายุ 47 ปี โดยทั้ง 2 คน ตำรวจจับกุมตัวได้ที่บ้านเลขที่ 105 ถนนรถไฟ ต.กันตัง อ.กันตัง,4.นายประวิทย์ ลิ้มซ้าย อายุ 41 ปี ไต้ก๋งเรือวาณิช อยู่บ้านเลขที่ 83/58 หมู่ 4 ต.บางเป้า อ.กันตัง จ.ตรัง 5.นายวิชัย หรือ ยามเลี่ยม เรียบร้อย อายุ 58 ปี อยู่บ้านเลขที่ 94 ถนนเขื่อนเพชร ต.กันตัง อ.กันตัง จ.ตรัง 6.นายคำมี หรือ ไต๋วี ประดาสุข อายุ 49 ปี ไต้ก๋งเรือโภคาสถาพร 19 จับกุมได้ที่บ้านไม่ทราบเลขที่ ถนนกิตติคุณ อ.กันตัง จ.ตรัง 7.นายถาวร หรือ ไต๋วร จันทรักษ์ อายุ 57 ปี ไต้ก๋งเรือโภคาสถาพร 34 อยู่บ้านเลขที่ 40/2 หมู่ 5 ต.วังวน อ.กันตัง จ.ตรัง 8.นายชูชาติ หรือ ไต๋ดำ ศรีวัด อายุ 45 ปี ไต้ก๋งเรือโภคาสถาพร 6 และยึดอาวุธปืนพกขนาด 9 มม. มีทะเบียน 1 กระบอก ได้ที่บ้านเลขที่ 83/109 หมู่ 4 ต.บางเป้า อ.กันตัง จ.ตรัง ทั้งนี้ตำรวจยังได้ตรวจยึดเอกสารต่างๆ ทรัพย์สิน อาวุธปืนไว้ตรวจสอบ โดยผู้ต้องหาทั้งหมดเป็นเครือข่ายของนายสมพล หรือ โกนั้ง,พล.ต.ท.วีรพงษ์ แถลงต่อไปอีกว่า คดีนี้ยืนยันว่าไม่มีมวยล้ม เพราะตนไม่ใช่นักมวย ส่วนระยะเวลาในการสืบสวนสอบสวนนำส่งฟ้องในชั้นอัยการต้องขึ้นอยู่กับพนักงานสอบสวน ว่ามีส่วนเชื่อมโยงกับบุคคลอื่นอีกหรือไม่ นอกจากนี้ยังมีนักธุรกิจที่เป็นเป้าหมายอยู่อีกในพื้นที่ อ.กันตัง และคดีนี้เป็นแรงงานต่างด้าวชาวพม่าไม่เกี่ยวกับโรฮีนจาแต่อย่างใด กำลังอยู่ระหว่างการรวบรวมพยานหลักฐานเพื่อออกหมายจับ แต่ต้องทำอย่างรัดกุม เพราะเป็นเรื่องละเอียดอ่อน ผู้สื่อข่าวรายงานด้วยว่า ในการแถลงข่าวครั้งนี้ เป็นที่น่าสังเกตว่า ตำรวจไม่ได้นำตัวผู้ต้องหามาแถลงข่าวแต่อย่างใด สำหรับนายสมพล หรือ โกนั้ง เป็นพี่ชายของนายสรนนท์ จิโรจน์มนตรี หรือ โกง้วน นายกเทศมนตรีเมืองกันตัง จ.ตรัง โดยนายสมพลนับเป็นนักธุรกิจมีชื่อเสียงคนหนึ่งของจังหวัด
ตำรวจร่วมกับทหาร ดีเอสไอและ ปปง.เปิดยุทธการทลายเครือข่ายค้ามนุษย์ บุกจู่โจมแต่เช้ามืดปิดล้อมจับกุม โกนั้ง นายกสมาคมประมงจังหวัดตรัง 
ข่าวหน้า1,เครือข่ายค้ามนุษย์,โกนั้ง,นายกสมาคมประมงจังหวัดตรัง,แรงงานชาวพม่า,ค้ามนุษย์,สมพล จิโรจน์มนตรี,แก๊งค้ามนุษย์,ชาวโรฮีนจา,ประมงผิดกฎหมาย,แรงงานต่างด้าว,ข่าว,ข่าวภูมิภาค,ไทยรัฐฉบับพิมพ์